ליאור אסולין

ליאור אסולין (6 באוקטובר 1980 – 7 באוקטובר 2023) היה כדורגלן ישראלי, ששיחק בעמדת החלוץ. נרצח בטבח במסיבת הטבע ליד רעים.

ביוגרפיה 
אסולין החל את דרכו במחלקת הנוער של קבוצת מכבי הרצליה ובעונת  עלה לקבוצה הבוגרת של המועדון, במדיה שיחק חמש שנים. בעונת  עבר למכבי פתח תקווה, ולאחר עונה אחת בלבד עבר לבני סכנין, איתה זכה בגביע המדינה.

בעונת  עבר לבית"ר ירושלים. בסיום העונה השנייה שלו בבית"ר, יצא לאימונים בקבוצת הפאר הצרפתית אולימפיק מרסיי, אך לאחר זמן קצר הודיעה לו הקבוצה הצרפתית כי איננה מעוניינת בשירותיו. בעונת  עבר אסולין לבני יהודה. תחת הדרכתו של המאמן ניצן שירזי, הציג אסולין יכולת טובה בבני יהודה, כבש 13 שערים וכיכב בקבוצה לצידם של השוער וינסנט אניימה והקשר ראובן עובד.

לקראת עונת  עבר להפועל תל אביב, יחד עם עובד ואניימה. ב-16 באוגוסט 2007 כבש אסולין את שערו הראשון במדי הפועל תל אביב, בניצחון 0–3 על שירוקי בבוסניה במסגרת מוקדמות גביע אופ"א. גם במשחק הגומלין כבש אסולין, בניצחון 0–3 באצטדיון בלומפילד. אסולין הוסיף שער בניצחון 1–2 על בני יהודה במסגרת גביע הטוטו, ובסך הכול כבש שלושה שערים במדי הפועל תל אביב בכל המסגרות. הקבוצה לא פתחה את העונה בצורה טובה, ולאחר עשרה מחזורים פוטר לוזון כשהקבוצה הייתה במקום האחרון בטבלה. על תקופה זו העיבה גם פרשת הימורים בה אסולין היה מעורב לאחר משחק מול אנדרלכט בשלב הבתים של גביע אופ"א, וכשהגיע לקבוצה אלי גוטמן כמחליפו של לוזון, מיעט אסולין להשתתף במשחקי הקבוצה. בחלון ההעברות של ינואר 2008 שוחרר אסולין מהקבוצה וחתם עד סוף עונת  באפולון לימסול מליגת העל הקפריסאית.

לקראת עונת  חזר לישראל וחתם שוב במכבי פתח תקווה. לאחר עונה אחת עבר להפועל באר שבע, שם שיחק במשך שתי עונות.

לקראת עונת  עבר אסולין לשחק בליגה הלאומית, במדי הפועל רמת גן. לקראת תום העונה, בסיומו של משחק ליגה מול הפועל בני לוד באצטדיון וינטר, היה אסולין מעורב בקטטה המונית בין המועדונים על כר הדשא. אסולין ספג מבית הדין המשמעתי של ההתאחדות לכדורגל עונש הרחקה לשישה משחקים. בעונה זו כבש 12 שערי ליגה ותרם לעלייתה של הקבוצה לליגת העל, אך בעקבות התקרית באצטדיון וינטר שוחרר מהקבוצה.

ב־17 ביוני 2012 חתם אסולין לעונה אחת בהפועל ראשון לציון שירדה לליגה הלאומית בסיום העונה הקודמת.

ב-23 ביולי 2013 חתם לעונה אחת בהפועל פתח תקווה מהליגה הלאומית. בעונה זו כבש 14 שערי ליגה והעפיל עמה לליגת העל. לאחר שכבש שער אחד בשמונה משחקים בליגת העל, ב-24 בנובמבר 2014 שוחרר אסולין מהפועל פתח תקווה, וחתם בהפועל אשקלון מליגה א' דרום עד תום העונה. אסולין כבש שמונה שערים ב-15 הופעות, וסייע לקבוצה להעפיל לליגה הלאומית. ב-12 ביולי 2015 חתם אסולין שוב בקבוצת הפועל פתח תקווה, לאחר שירדה בחזרה לליגה הלאומית.

ב-14 בספטמבר 2016 חתם אסולין בהפועל מרמורק מליגה א'. ב-2 בפברואר 2017 הושאל להפועל נצרת עלית מהליגה הלאומית. בספטמבר 2017 חתם אסולין בקבוצת מ.כ ירמיהו חולון מליגה א', ובדצמבר עבר להפועל לוד מליגה ג'.

ב-17 בדצמבר 2019 חתם בהפועל הוד השרון מליגה ב׳ ובהמשך פרש ממשחק פעיל.

ב-12 ביולי 2020 מונה למאמן הפועל כפר ברא מליגה ב'.

בהמשך, חזר מפרישה והפך גם לשחקן פעיל בקבוצה.

הסתבכות בפלילים ומותו 
ב-9 באפריל 2018 נעצר אסולין בחשד שסחר בסמים. על פי החשד מכר קנאביס באמצעות רשת "טלגראס". ב־14 בינואר 2021 הורשע בגין עבירות אלו ונידון ל-19 חודשי מאסר לאחר שהודה ב-30 מקרים של סחר בסמים. ב-2 בנובמבר 2021 נדחה ערעורו, והוא החל לרצות את עונשו ב-8 בדצמבר. באוגוסט 2022 שוחרר לאחר שמונה חודשים, בשל עמידתו בסעיפי "התנהגות טובה".

אסולין נרצח בטבח במסיבת הטבע ליד רעים שאירע במהלך מתקפת הפתע על ישראל באוקטובר 2023. נקבר בבית העלמין כפר נחמן.

קישורים חיצוניים

הערות שוליים

כדורגלנים ישראלים
חלוצי כדורגל ישראלים
כדורגלני מכבי הרצליה
כדורגלני מכבי פתח תקווה
כדורגלני בני סכנין
כדורגלני בית"ר ירושלים
כדורגלני בני יהודה תל אביב
כדורגלני הפועל תל אביב
כדורגלני הפועל באר שבע
כדורגלני הפועל רמת גן
כדורגלני הפועל ראשון לציון
כדורגלני הפועל פתח תקווה
כדורגלני אפולון לימסול
כדורגלני הפועל אשקלון
כדורגלני הפועל מרמורק
כדורגלני הפועל נוף הגליל
כדורגלני הפועל לוד
כדורגלני הפועל הוד השרון
רעננה: כדורגלנים
כדורגלנים ישראלים בקפריסין
מורשעים בעבירות סמים בישראל
חללי מלחמת חרבות ברזל
ישראלים שנולדו ב-1980
ישראלים שנפטרו ב-2023
חללי טרור ישראלים
חללי טרור בישראל